Мадагаскар

Мадагаска́ры Республикæ ( , ) у сакъадахон паддзахад Индийы фурды ныгуылæн хайы. Мадагаскар у дунейы цыппæрæм стырдæр сакъадах, йæ фæзуат у 587 мин квадратон километры. Паддзахадмæ хауы, Африкæйы скæсæйнаг былмæ ’ввахс цы чысыл сакъадæхтæ ис, уыдонæй цалдæр. Æдæппæт бæстæйы цæрджыты нымæц хæццæ кæны 20 милуанмæ, сæ адæмыхатмæ гæсгæ сты малагасиаг адæмы алыхуызон дæлкъордтæ, ис Хуссар Азийæ æрбацæуæг адæм дæр.

Мадагаскары ис уникалон æрдз. Дунейы цæрæгойтæ æмæ зайæгойты 5% ис Мадагаскары, уыдонæй 80% ис ссарæн æрмæст уыцы сакъадахыл. Тæккæ зындгонд мадагаскайраг цæрæгой у лемур.

Мадагаскары ис 5 климæтон (бæстыхъæды) зонæйы. Уыдонæй тæккæ карздæр у сакъадахы хуссайраг был: ис дзы сыгъд æдзæрæгран.

Мадагаскары сæйраг æвзæгтæ сты малагасиаг æмæ францаг. Уыдонæй уæлдай ма официалон статус ис англисаг æвзагæн дæр. Сакъадахы цæрджытæ сты æмхæццæ негроидон-монголоидон расæйон къорды. Се ’взагмæ гæсгæ, мадагаскайрæгтæ сæ сакъадахмæ æрбацыдысты, нырыккон Индонези кæм и, уыцы ранæй. Мадагаскайрæгтæ иу адæмыхатт не сты, фæлæ дих кæнынц 18 знæмыл.


 Истори 
XVIII-XIX æнусты Мадагаскар уыдис иугонд хæдбар паддзахад (ууыл кæс Имеринæ).

1896-æм азы Франц тыххæй байста Мадагаскар æмæ йæ йæ колони скодта. Æрмæст 1960-æм азы Мадагаскар ногæй сси хæдбар паддзахад.

 Æддаг политикæ 
 Мадагаскары Республикæйы минæварæдтæ 
 Бельги
 Брюссель (минæварад)
 Герман
 Берлин (минæварад)
 Итали
 Ром (минæварад)
 Стыр Британи
 Лондон (минæварад)
 Уæрæсе
 Мæскуы (минæварад)
 Франц
 Париж (минæварад)
 Марсель (генералон консулад)
 Сен-Дени, Реюньон (генералон консулад)

 Цæгат Америкæ 
 АИШ
 Вашингтон (минæварад)
 Канадæ
 Оттавæ (минæварад)

 Африкæ 
 Алжин
 Алжир (минæварад)
 Эфиопи
 Аддис-Абебæ (минæварад)
 Ливи
 Триполи (минæварад)
 Маврикий
 Порт-Луи (минæварад) 
 Сенегал
 Дакар (минæварад)
 ХАР
 Претори (минæварад)
 Кейптаун (генералон консулад)

 Ази 
 Китай
 Пекин (минæварад)
 Япон
 Токио (минæварад)

*